Obrazloženje Općeg dijela (ostvareni prihodi i primici, rashodi i izdatci) i obrazloženje Posebnog dijela (po programima) godišnjeg izvještaja o izvršenju proračuna Općine Kistanje za razdoblje od 01.siječnja do 30. prosinca 2023.g.

 PRIHODI I PRIMICI

Zakonom o proračunu („Narodne novine“ broj 144/21) i Pravilnikom o polugodišnjem i godišnjem izvještaju o izvršenju proračuna („Narodne novine“ broj 85/23) propisana je obveza donošenja godišnjeg izvještaja o izvršenju proračuna.

Proračun Općine Kistanje za 2023. godinu donesen je na 12. sjednici Općinskog vijeća Općine Kistanje, održanoj 27. prosinca 2022. godine („Službeni glasnik Općine Kistanje“, broj 9/22) , Prve izmjene i dopune Proračuna Općine Kistanje za 2023.g.donesene su na 14.sjednici održanoj 16.05.2023.g. („Službeni glasnik Općine Kistanje“, broj 3/23) a druge na 18.sjednici vijeća održanoj 27.prosinca 2023.g. („Službeni glasnik Općine Kistanje“, broj 8/23).

Ukupni Prihodi i primici Proračuna Općine Kistanje za razdoblje od 1. siječnja do 30. prosinca 2023. godine iznose 1.691.927,74 eura, ukupni rashodi i izdaci 1.681.882,21 eura, te je na kraju izvještajnog razdoblja ostvareno 10.045,53 eura viška.

Prihodi su povećanje ekonomske koristi u izvještajnom razdoblju u obliku priljeva novca a evidentiraju se na temelju nastanka događaja u trenutku priljeva novčanih sredstava. Klasificiraju se na prihode poslovanja i prihode od prodaje nefinancijske imovine.

U izvještajnom razdoblju ostvareni prihodi od prodaje nefinancijske imovine iznosili su 360,00 eura.

Od prihoda poslovanja ostvareni su prihodi od poreza, pomoći iz proračuna i inozemstva, prihodi od imovine, prihodi od upravnih i administrativnih pristojbi, pristojbi po posebnim propisima i prihodi od donacija.

Prihodi od poreza ostvareni su u ukupnom iznosu od 156.793,49 eura a čine ih prihod od poreza i prireza na dohodak u iznosu od 124.620,24 eura , porez na imovinu u iznosu od 28.701,56 eura te porez na robu i usluge u iznosu od 3.471,69 eura.

Prihodi od pomoći iz proračuna i inozemstva ostvareni su u ukupnom iznosu od 1.292.328,98 eura, a čine ih pomoći iz proračuna koje su ostvarene u iznosu od 810.179,00 eura a odnose se na sredstva fiskalnog izravnanja (Ministarstvo financija). Pomoć od MRRFEU ostvarena je u iznosu od 46.820,89 eura (sufinanciranje Šubićeve ulice i nerazvrstane ceste do mjesnog groblja u Smrdeljima), pomoć od Ministarstva prostornog uređenja, graditeljstva i državne imovine kojem je pripojen i nekadašnji Središnji državni ured za obnovu i stambeno zbrinjavanje ostvarena je u iznosu od 89.400,00 eura (sufinanciranje Šubićeve ulice i nerazvrstane ceste do mjesnog groblja u Smrdeljima), pomoć od Ministarstva znanosti i obrazovanja ostvarena je u iznosu od 11.931,00 eura (sredstva za fiskalnu održivost vrtića sukladno Uredbi Vlade RH, uplaćene 4 rate u 2023.g. ) pomoć od Šibensko-kninske županije u iznosu od 59.492,05 eura ( sufinanciranje prijevoza učenika za Zadar, pomoći za tekuće poslovanje općine), pomoć od FZOEU-a ostvarena je u iznosu od 25.878,91 eura (sufinanciranje edukacije i kupnje spremnika za odvojeno sakupljanje otpada), pomoć od HZZ-a za u iznosu od 15.879,00 eura (javni rad-financiranje plaće u punom iznosu za 5 radnika u nepunom radnom vremenu i sufinanciranje 50 % plaće za 1 radnika u punom radnom vremenu) , pomoći od Hrvatske lutrije u iznosu od 12.000,00 eura (za postavljanje vanjskih sprava za vježbanje ) te kapitalne pomoći od APPRRR-a u iznosu od 220.748,13 eura za projekt Eko centra s tržnicom.

Prihodi od imovine ostvareni su u iznosu od 194.250,17 eura i to nefinancijske u iznosu od 82.514,51 euro. (prihod od iznajmljivanja poslovnog prostora). Naknada zbog zaštićenog prirodnog područja (NP KRKA) iznosi 111.735,66 eura. Prihodi od upravnih i administrativnih pristojbi, pristojbi po posebnim propisima ostvareni su u ukupnom iznosu od 16.872,52 eura, od toga su najznačajniji komunalni doprinos i komunalne naknade u iznosu od 16.686,77 eura.

Kapitalne donacije od neprofitnih organizacija –SNV ostvarene su u iznosu od 31.322,58 eura (za opremanje kušaone u Eko centru u Kistanjama.).

 RASHODI I IZDACI

U strukturi izvršenih rashoda Općine Kistanje, vrijednosno su značajni rashodi poslovanja u iznosu od 1.211.458,46 eura te čine 98,88% godišnjeg plana.

Rashodi za zaposlene ostvareni su u iznosu od 211.462,58 eura ili 100,37% godišnjeg plana, materijalni rashodi (naknada troškova zaposlenicima, rashodi za energiju, materijal, usluge) u iznosu od 660.449,27 eura ili 99,03 % ukupnih planiranih rashoda, financijski rashodi ostvareni su u iznosu od 34.742,08 eura ili 94,92 posto planiranih (kamate na kredite i ostali financijski rashodi).

 Subvencije su isplaćene za rad trgovačkog društva Ruralni poduzetnički inkubator Krka Kistanje u iznosu od 26.556,00 eura. Subvencije se mogu isplatiti kao sredstva za poticanje proizvodnje ili pružanje usluga sudionicima u procesu stvaranja nove vrijednosti .

Rashodi za naknade građanima i kućanstvima se odnose na jednokratne pomoći za novorođeno dijete, sklapanje braka, sufinanciranje prijevoza učenika, itd. i iznose 120.462,41 euro te su provedeni sukladno planiranim programima.

U okviru izdataka za tekuće donacije, Općina Kistanje je vršila prijenos sredstava u ukupnom iznosu od 157.786,12 eura (udrugama građana koje djeluju na području Općine, donacije Osnovnoj školi Kistanje, HGSS-u , DVD sv. Juraj Kistanje, itd.) .

Rashodi za nabavu nefinancijske imovine iznosili su ukupno 324.428,66 eura i čine 84,15% godišnjeg plana.

Od toga su rashodi za nabavu proizvodne dugotrajne imovine iznosili 218.167,60 eura ( ulaganja u građevinske objekte 98.415,02 (Šubićeva ulica, nerazvrstana cesta Smrdelje, ulica Gospe Letničke) i ulaganja u postrojenja i opremu u iznosu od 58.559,25 eura ( spremnici za odvojeno sakupljanje otpada , računalna oprema), a za nematerijalnu proizvedenu imovinu utrošeno je 61.193,33 eura. (projektna dokumentacija i dokumentacija za prostorni plan ).

Rashodi za dodatna ulaganja u nefinacijsku imovinu iznosila su 106.261,06 eura (uređenje igrališta za više sportova u Kistanjama, zaštitna ograda, sprave za vanjski fitnes).

Izdaci za financijsku imovinu i otplatu zajmova iznosili su 145.995,09 jer je vraćen kratkoročni zajam kod Erste banke (za završetak projekta Eko centra u Kistanjama).

PROGRAMI POSEBNOG DIJELA PRORAČUNA

U Posebnom dijelu godišnjeg izvještaja o izvršenju Proračuna Općine Kistanje za 2023. godinu rashodi su razvrstani po programima i aktivnostima .

*Program 01 Predstavnička i izvršna tijela*

A100101 Aktivnost: Predstavničko tijelo Ukupno planirano 18.001,35 EUR a izvršeno 24.720,58 EUR .

Ovim sredstvima financira se naknada za rad vijećnika, općinske manifestacije, izbori.

A100102 Aktivnost: Financiranje rada političkih stranaka i nezavisnih vijećnika Ukupno planirano 9.954,22 EUR a izvršeno 9.531,76 EUR.

*Program 02 Djelokrug rada mjesne samouprave*

A100201 Aktivnost: Redovna djelatnost mjesnih odmora. Aktivnosti nisu planirane niti rashodi realizirani.

T100202 Aktivnost: Održavanje objekata mjesnih odbora.

Ova sredstva osiguravaju se za aktivnosti, programe i materijalne rashode poslovanja mjesnih odbora. Aktivnosti nisu planirane niti rashodi realizirani.

*Program 03 Osnovne funkcije Vijeća Srpske nacionalne manjine*

 Ukupno planirana aktivnost 19.000,00 EUR a izvršeno 24.360,01 EUR.

A100301 Naknade za rad vijeća srpske nacionalne manjine i tekuće donacije za izvršenje programa i aktivnosti.

*Program 04 Redovna djelatnost izvršnog čelnika*

A100401 Aktivnost: Redovna djelatnost izvršnog čelnika. Ukupno planirana aktivnost 62.137,06 EUR a izvršeno 60.997,62 EUR.

T100402 Aktivnost: Tekuća zaliha proračuna - sredstva nisu utrošena.

Sredstva su namijenjena za isplatu bruto plaće sa pripadajućim doprinosima za načelnika, reprezentacija za protokolarne aktivnosti , te tekuća pričuva proračuna koja se može koristiti po odluci načelnika za otklanjanje elementarnih nepogoda ili drugih izvanrednih događaja .

*Program 05 Priprema i donošenje akata iz djelokruga tijela*

A100501 Aktivnost: Administrativno, tehničko i stručno osoblje. Ukupno planirano 475.041,65 EUR a izvršeno 484.477,98 EUR.

Sredstva su namijenjena za plaće službenika i namještenika s pripadajućim doprinosima, ostali rashodi za zaposlene kao što su regres, božićnica, jubilarne nagrade, pomoći u slučaju bolesti ili smrti, darovi djeci i sl., te naknade za prijevoz zaposlenika na posao i s posla, rashodi za materijal i energiju, rashodi za usluge, tekuće donacije i sl.

*Program 06 Upravljanje imovinom*

A100601 Planova nije bilo i rashodi nisu realizirani.

Opis: unaprjeđenje i očuvanje nekretnina u vlasništvu Općine, kroz redovno održavanje i ulaganje.

A100602 Aktivnost: naknade štete pravnim i fizičkim osobama. Sredstva nisu planirana a rashodi nisu realizirani.

A100603 Aktivnost: Dodatna ulaganja na građevinskim objektima .Ukupno planirano 15.000,00 EUR , rashodi nisu realizirani.

*Program 07 Opremanje općinske uprave*

Ukupno planirano 1.461,61 EUR a realizirano 798,00 EUR.

A100701 Opremanje općinske uprave

*Program 08 Jačanje gospodarstva*

A100801 Aktivnost: Jačanje gospodarstva. Sredstva nisu planirana, te nisu utrošena.

 A100802 Aktivnost: Ruralni Poduzetnički Inkubator Krka Kistanje. Ukupno planirano 26.556,00 EUR , sredstva utrošena u iznosu od 27.303,83 EUR.

K100802 Aktivnost: EKO centar s tržnicom u Kistanjama. Ukupno planirano 32.048,75 EUR , te je utrošeno 32.048,75 EUR.

*Program 09 Poticanje razvoja turizma*

A100901 Aktivnost: Poticanje razvoja turizma . Sredstva nisu planirana ni utrošena.

A100902 Aktivnost: Prigodno uređenje naselja Ukupno planirano 2.654,46 EUR, sredstva nisu utrošena.

Sanacija, obnova i uređenje objekata u funkciji poticanja razvoja turizma, biciklističke staze, šetnice, prigodno uređenje naselja za blagdane.

*Program 10 Prostorno uređenje-planiranje*

A100101 Izmjena i dopuna prostornog plana uređenja Ukupno planirano 3.250,00 EUR a realizirano 2.000,00 EUR .

Ovim sredstvima financira se izrada prostorno planske dokumentacije.

*Program 11 Organiziranje i provođenje zaštite i spašavanja*

A100111 Aktivnost: Vatrogastvo . Planirano 68.000,00 EUR, realizirano 68.000,00 EUR.

Sredstva za financiranje Dobrovoljnog vatrogasnog društva Sv. Juraj Kistanje, plaće vatrogascima, održavanje i nabava opreme , održavanje vozila.

T100113 Aktivnost: Civilna zaštita. Planirano 1.400,00 EUR, realizirano 1.475,00 EUR .

Uspostava i unaprjeđenje sustava civilne zaštite kroz izradu stručne dokumentacije.

 *Program 12 Održavanje komunalne infrastrukture*

T100121 Aktivnost: Održavanje komunalne infrastrukture. Ukupno planirano 123.134,15 EUR a utrošeno 111.759,35 EUR

Održavanje nerazvrstanih cesta.

T1001202 Aktivnost: Održavanje groblja i drugih javnih površina. Ukupno planirano 173.764,73 EUR a utrošeno 187.143,14 EUR.

Zakonska osnova: Zakon o komunalnom gospodarstvu, Program održavanja komunalne infrastrukture za 2023. godinu.

Sredstva utrošena za održavanje, čišćenje i uređenje javnih površina , groblja., sakupljanje i odvoženje otpada. (aktivnost Komunalnog poduzeća Kistanje d.o.o.)

*Program 13 Javni radovi*

T100131 Aktivnost: Zaštita okoliša Ukupno planirano 20.124,05 EUR a utrošeno 20.503,04 EUR.

Sredstva su namijenjena za zaposlene u Programu Javnih radova , materijalne rashode, osposobljavanje za rad itd. Program se provodi u suradnji s HZZ-om koji sufinancira plaće zaposlenih u javnom radu.

*Program 14 Održavanje javne rasvjete*

T100141 Aktivnost: Održavanje javne rasvjete .Ukupno planirano 117.587,09 EUR a utrošeno 119.732,47 EUR.

T100142 Aktivnost: Fotonaponski paneli/ instalacija bežičnog interneta .

Ukupno planirano 1.800,00 a utrošeno 1.800,00 EUR. Sredstva utrošena na usluge tekućeg održavanja.

*Program 15 Razvoj i upravljanje sustava vodoopskrbe, odvodnje i zaštite voda*

 T1001501 Razvoj i upravljanje sustava vodoopskrbe, odvodnje i zaštite voda.

 Ukupno planirano 8.000,00 EUR a utrošeno 7.336,25 EUR.

Održavanje kanalizacijskog sustava, čišćenje septičkih jama, spajanje na vodovodnu mrežu-plaćanje priključka.

*Program 16 Zaštita okoliša*

K1001601 Zaštita okoliša Ukupno planirano 70.838,25 EUR a realizirano 25.712,50 EUR.

Provođenje aktivnosti nabave spremnika za odvojeno prikupljanje otpada.

*Program 17 Zbrinjavanje i gospodarenje otpadom*

A1001701 Zbrinjavanje i gospodarenje otpadom. Nije bilo planova i sredstva nisu utrošena.

Aplikacija za prijavu projekta sanacije odlagališta i izrada dokumentacije za provedbu natječaja za izvođenje radova na sanaciji zatvorenog odlagališta u Macurama. Nabava nije provedena jer se još rješavaju imovinsko-pravni odnosi.

Program 18 Komunalna infrastruktura-izgradnja -izgradnja nerazvrstanih cesta, puteva ,ulica i drugih prometnih površina

T1001801 Komunalna infrastruktura-izgradnja nerazvrstanih cesta, puteva ,ulica i drugih prometnih površina. Ukupno planirano 98.415,02 EUR a realizirano 98.415,02.

Aktivnosti vezane za izgradnju i održavanje komunalne infrastrukture sukladno Programu građenja.

*Program 19 Izrada projektne dokumentacije*

K1001901 Izrada projektne dokumentacije i geodetsko-katastarske usluge Planirano ukupno 84.204,66 EUR, utrošeno 68.615,44 EUR.

K1001902 Projektiranje obnove zgrade Trg. Petra Preradovića . Sredstva nisu planirana, nisu utrošena.

K1001908 Projektiranje Dječjeg vrtića u Kistanjama. Planirano 7.000,00 EUR, sredstva nisu utrošena kroz 2023.g.

K1001904 Projektiranje stare osnovne škole u Ivoševcima i bivšeg zadružnog doma. Sredstva nisu planirana ni utrošena.

*Program 20 Predškolski odgoj i obrazovanje*

A100201 Aktivnost: Program male škole. Ukupno planirano 24.730,36 EUR a izvršeno 22.225,36 EUR.

Provedba predškolskog odgoja, unaprjeđenje uvjeta za predškolski odgoj i obrazovanje , suradnja s Osnovnom školom Kistanje, provedba igraonica za djecu sukladno Programu javnih potreba predškolskog odgoja i obrazovanja.

*Program 21 Osnovno i srednjoškolsko obrazovanje i visokoškolsko obrazovanje*

A100211 Obrazovanje Ukupno planirano 104.749,90 EUR a utrošeno 103.642,00 EUR.

Sredstva utrošena na sufinanciranje prijevoza učenicima srednjih škola u županiji i donacije Osnovnoj školi, naknade studentima i učenicima te sufinanciranje radnog materijala za učenike u osnovnoj školi.

*Program 22 Poticanje mjera demografske obnove*

A10022 Aktivnost: Potpore za novorođenu djecu i potpore za sklapanje braka . Ukupno planirano 23.246,35 EUR a realizirano 22.562,74 EUR.

Potpore za novorođenu djecu i potpore za sklapanje braka za stanovnike s prebivalištem na području općine. Sukladno programu socijalnih i drugih potreba Općine Kistanje.

*Program 23 Promicanje kulture*

A1002301 Manifestacije u kulturi

Ukupno planirano 26.590,35 EUR a realizirano 21.470,59 EUR.

Sredstva za provedbu programa udruga, realiziraju se raspisivanjem javnog poziva i sklapanjem ugovora s udrugama, pomoć vjerskim zajednicama, ulaganja u zaštitu kulturne baštine te očuvanje i promociju kult. i povijesnih vrijednosti. Sukladno programu javnih potreba u kulturi općine Kistanje.

*Program 24 Razvoj sporta i rekreacije*

A100240 Aktivnost: Osnovna djelatnost sportskih udruga. Ukupno planirano 124.560,39 EUR a realizirano 125.123,64 EUR.

Aktivnosti vezane za razvoj tjelesne kulture i sporta, unaprjeđenje dostupnosti sportsko rekreacijskih sadržaja, poticanje razvoja sporta i rekreacije, uređenje javnih igrališta. Sukladno programu javnih potreba sporta za Općinu Kistanje.

*Program 25 Prevencija kriminaliteta u zajednici*

A100251 Aktivnost :Prevencija kriminaliteta u zajednici

Sredstva nisu planirana ni realizirana.

*Program 26 Socijalna skrb*

A100261 Pomoć u novcu pojedincima . Sredstva nisu planirana ni realizirana , nije bilo rashoda.

A100263 Projekt financiran od nacionalnih i EU sredstava - Pomoć starim i nemoćnim osobama u kući. Općina nije provodila projekt u 2023.g. .

*Program 27 Zaštita, očuvanje i unaprjeđenje zdravlja*

A100271 Aktivnost: Zdravstvo Ukupno planirano 15.283,45 EUR, a izvršeno 10.127,14 EUR .

Deratizacija, dezinsekcija i veterinarsko-zdravstvene usluge, usluge zbrinjavanje pasa i sufinanciranje sterilizacije pasa i mačaka, provođenje godišnjih programa deratizacije i dezinsekcije.

POSEBNI IZVJEŠTAJI U GODIŠNJEM IZVJEŠTAJU O IZVRŠENJU PRORAČUNA OPĆINE KISTANJE ZA RAZDOBLJE OD 1. SIJEČNJA DO 30. PROSINCA 2023. G.

 **Izvještaj o korištenju proračunske zalihe**

Odlukom o izvršavanju Proračuna Općine Kistanje za 2023. godinu propisano je da općinski načelnik koristi sredstva proračunske zalihe .

Sredstva proračunske zalihe Proračuna Općine Kistanje planirana su u iznosu od 1.327 ,23 eura, a za razdoblje 2023. g. nisu korištena.

**Izvještaj o zaduživanju na domaćem i stranom tržištu novca**

Općina Kistanje sklopila je 2021.g. Ugovor o kreditu broj:5002068828 s ERSTE&STEIERMÄRKISCHE BANK D.D. na iznos od 1.100.000,00 kuna. Kredit je sklopljen za potrebe provedbe projekta izgradnje i opremanja Eko centra s tržnicom u Kistanjama . Sredstva za navedeni projekt APPRR vraćena su u 2023.g. te je iznos od 145.995,09 eura vraćen 16. 03. 2023.g. za otplatu cjelokupnog kredita. Općina Kistanje ugovorila je dozvoljeno prekoračenje po poslovnom računu u iznosu od 79.633,69 eura kod ERSTE&STEIERMÄRKISCHE BANK D.D.

**Izvještaj o korištenju sredstava fondova Europske unije**

U 2023.g. Općini Kistanje uplaćena su sredstva za završeni projekt koji je financiran sredstvima Europske unije Eko centar s tržnicom u Kistanjama, u ukupnom iznosu od 220.748,13 EUR.

**Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova**

Jedinice lokalne i područne (regionalne) samouprave u svojim glavnim knjigama iskazuju rashode na temelju nastanka poslovnog događaja (obveza) i u izvještajnom razdoblju na koje se odnose, neovisno o valuti plaćanja. Iz toga proizlazi da su u stanju obveza na dan 31.12.2023.godine sadržane i obveze za kontinuirane rashode poslovanja za mjesec prosinac s valutom plaćanja u siječnju 2024. godine.

Jedinice lokalne i područne (regionalne) samouprave u svojim glavnim knjigama iskazuju rashode na temelju nastanka poslovnog događaja (obveza) i u izvještajnom razdoblju na koje se odnose, neovisno o valuti plaćanja. Iz toga proizlazi da su u stanju obveza na dan 31.12.2023.godine sadržane i obveze za kontinuirane rashode poslovanja za mjesec prosinac s valutom plaćanja u siječnju 2024. godine.

Ukupno nedospjele obveze na dan 31.12.2023.g. iznose 112.476,95 eura.

Nedospjele obveze se dijele na rashode poslovanja u ukupnom iznosu od 108.158,55 eura i na rashode za nefinancijsku imovinu u ukupnom iznosu od 4.318,40 eura.

Nedospjele obveze za rashode poslovanja sastoje se od obveza za zaposlene u iznosu 15.988,62 eura, obveze za materijalne rashode (energija, uredski materijal, održavanje) od 70.994,57 eura, obveze za financijske rashode u iznosu od 1.909,05 eura, obveze za naknade građanima i kućanstvima u iznosu od 15.312,37 eura (prijevoz učenika) i obveza za predujmove (obveze za jamčevine) u iznosu od 3.953,94 eura.

Nedospjele obveze za nabavu nefinancijske imovine sastoje se od obveza za komunikacijsku opremu u iznosu od 2.053,22 eura, obveza za računalne programe u iznosu od 973,77 eura i obveza za ostalu imovinu od 1.291,41 euro.

**Izvještaj o danim jamstvima i plaćanjima po protestiranim jamstvima**

Općina Kistanje nije davala jamstva niti je bilo plaćanja po protestiranim jamstvima.

**Izvještaj o danim zajmovima i potraživanjima po danim zajmovima**

Općina Kistanje nije davala zajmove niti je bilo potraživanja po danim zajmovima.

KLASA: 400-01/24-01/01

URBROJ: 2182-16-01-24-2

Kistanje, 29.svibnja 2024.g.

 OPĆINSKO VIJEĆE OPĆINE KISTANJE

 Predsjednik Općinskog vijeća

 Marko Kardum